Isola Bergamasca

L'Isola Bergamasca (inscì anca in Italian) l'è ona zòna de la Lombardia situada ai confin occidentai de la Provincia de Bergom. In particolar, quell territòri chì l'è 'me on triangol col vertice in giò che 'l se troeuva tra i fiumm Adda e Bremb, in del pont in del qual el segond el va drent al primm. A nòrd inveci l'è limitaa del Mont Cant. La zòna l'è soratutt in pianura e la confina cont i provincc de Lecch e de Milan. L'isola bergamasca l'è vun di sitt pussee industrializzaa e ricch de la Lombardia e de l'Italia.
 I comun 
In de l'Isola Bergamasca se troeuven vintun comun che gh'hann on'alta densità abitativa.
I paes a hinn Ambiver, Bonaa de Sora, Bonaa de Sòtta, Bottanuch, Brembaa de Sora, Brembaa, Calusch, Cavriaa, Carvich, Chignoeu, Filagh, Madon, Mapell, Medolagh, Pont San Peder, Presezz, Sòlza, Sòtta el Mont, Suis, Terno e Villa d'Adda.
El paes con pussee abitant l'è Pont San Peder, quell che gh'en ha de men l'è Sòlza.
 Vos collegaa 
 Adda
 Bremb
 Mont Cant
 Provincia de Bergom
Categoria:Isola bergamasca